Στον Λαϊκό Ορθόδοξο Συναγερμό (ΛΑ.Ο.Σ.) προσχώρησε ο ανεξάρτητος βουλευτής, προερχόμενος από τη Χρυσή Αυγή, Νίκος Μίχος.

Στην ανακοίνωση που εξέδωσε ο ΛΑ.Ο.Σ. στην επίσημη ιστοσελίδα του αναφέρει: «Την προσχώρηση του ανεξάρτητου Βουλευτή Ευβοίας κ. Νικολάου Μίχου στον Λαικό Ορθόδοξο Συναγερμό ανακοίνωσε ο πρόεδρος του κόμματος κ. Γιώργος Καρατζαφέρης μέσα από την μεσημεριανή εκπομπή του, σήμερα Δευτέρα 29-1-2018».

Υπενθυμίζουμε ότι στις εθνικές εκλογές του 2009 ο ΛΑ.Ο.Σ. συνεργάστηκε με τους Οικολόγους Ελλάδας, συγκέντρωσε ποσοστό 5,63% και μπήκε στη Βουλή με 15 έδρες, ενώ στις εθνικές εκλογές τον Μάιο του 2012 ο ΛΑ.Ο.Σ. τερμάτισε ένατος με ποσοστό 2,90% (183.466 ψήφοι), χάνοντας την είσοδο στη Βουλή για λίγες ψήφους (απαίτηση ποσοστού 3%, δηλ. περίπου 189.723 ψήφους).